recursal/SuperWikiNEXT-32B huggingface dataset:
**פרנק בורמן** (באנגלית: **Frank Borman**; נולד ב-14 במרץ 1928) הוא טייס חלל בתוכנית ג'מיני ובתוכנית אפולו להנחתת אדם על הירח.

השכלה
-----

בורמן נולד בגארי שבאינדיאנה. בורמן למד טיסה כבר בגיל 15. סיים את האקדמיה הצבאית האמריקאית בווסט פוינט בשנת 1950 כבוגר במדעים. בשנת 1957 השלים תואר שני בהנדסה אווירונאוטית במכון הטכנולוגי של קליפורניה. בשנת 1970 השלים את התוכנית המתקדמת למינהל בבית הספר לעסקים של אוניברסיטת הרווארד.

שירות צבאי
----------

בורמן שירת בחיל האוויר האמריקאי כטייס קרב, מדריך וטייס ניסוי. היה עוזר הוראה (מתרגל) בתרמודינמיקה ומכניקה של נוזלים במכללה הצבאית בווסט פוינט. בעת בחירתו לנאס"א היה מדריך טיסה בבית הספר לטיסה בבסיס חיל האוויר אדוארדס, קליפורניה.

שירות בנאס"א
------------

בשנת 1962 נבחר על ידי נאס"א לתוכנית ג'מיני ואפולו. בשנת 1965 היה מפקד ג'מיני 7, שם, יחד עם ג'יימס לוול, ביצע את החבירה הראשונה בחלל, עם ג'מיני 6. בשנת 1967 השתתף בוועדת החקירה לאסון אפולו 204 (שכונתה "אפולו 1" מאוחר יותר). מאוחר יותר קיבל את תפקיד מנהל תוכנית אפולו, והנהיג את הצוות שתכנן מחדש את חללית אפולו. השתתף במשימת אפולו 8, שהייתה הפעם הראשונה שבני אדם עזבו את מסלול כדור הארץ, והקיפו את הירח.

עזב את נאס"א וחיל האוויר ב-1970 בדרגת קולונל.

לאחר נאס"א
----------

בתום שירותו היה ליועץ מיוחד בחברת התעופה איסטרן איירליינס. מאוחר יותר קיבל תפקיד סגן נשיא לפעולות בחברה. הוא המשיך להתקדם בחברה זו עד לתפקיד נשיא ומנכ"ל החברה, עד לפרישתו בשנת 1986.

שירת כשגריר נשיאותי מיוחד במזרח הרחוק ואירופה, ובתפקיד זה השיג תמיכה לשחרור השבויים האמריקאים בצפון וייטנאם.

אותות ועיטורים
--------------

* מדליית הכבוד של הקונגרס בתחום החלל
* מדליית הבארד של הנשיונל ג'יאוגרפיק
* מדליית השירות המצוין של חיל האוויר
* אות לגיון ההצטיינות

בנוסף, כמו אסטרונאוטים רבים אחרים, הוא קיבל לאחר פרישתו מנאס"א במהלך השנים שלל אותות כבוד מגופים ממשלתיים ופרטיים. בשנת 1968 הוא נבחר לאיש השנה של המגזין טיים יחד עם ג'יימס לוול וויליאם אנדרס.

קישורים חיצוניים
----------------

ויקישיתוף מדיה וקבצים בנושא **פרנק בורמן** בוויקישיתוף
* פרנק בורמן באתר נאס"א (באנגלית)
* פרנק בורמן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 14021892
* GND: 11887411X
* ISNI: 0000 0003 8251 4525
* LCCN: n81082950
* MusicBrainz: 70ac7f3b-d9d3-42f1-821e-53bc647f90ec
* NARA: 10568921
* NTA: 074826816
* PIC: 276774
* SNAC: w6cw583r
* VIAF: 265948180
* WorldCat: lccn-n81082950

 |
**זיאד עלי ח'ליל אבו זיאד** (בערבית: **زياد علي خليل أبو زياد**; נולד ב-3 באפריל 1940) הוא עורך דין, עיתונאי ופוליטיקאי פלסטיני.

ביוגרפיה
--------

אבו זיאד נולד בירושלים. ב-1965 סיים לימודי משפטים באוניברסיטת דמשק. לאחר מלחמת ששת הימים למד עברית באולפן והיה ממובילי הקו המתון בפוליטיקה הפלסטינית.

ב-1986 יצא הספר "The West Bank handbook : a political lexicon" שערך יחד עם מירון בנבנישתי ודני רובינשטיין.

במשך 6 חודשים (נובמבר 1990 - מאי 1991) היה נתון במעצר מינהלי. עם שחרורו היה מעורב בהכנות לוועידת מדריד.

ב-1994 ייסד עם העיתונאי ויקטור ציגלמן את הרבעון Palestine–Israel Journal.

ב-1996 נבחר כנציג ירושלים למועצה המחוקקת הפלסטינית, בה כיהן עד 2006.

בסוף שנות ה-90 התמנה לתפקיד השר לענייני ירושלים בקבינט הפלסטיני. ב-18 במרץ 1999 הטילה עליו ישראל הגבלות תנועה, לאחר שנפגש עם דיפלומטים זרים באוריינט האוס. ב-27 במאי 1999 נעצר על ידי כח מג"ב במזרח ירושלים כאשר הפר צו האוסר עליו להיכנס לתחומי ירושלים. ב-8 בספטמבר 2001 פשטה המשטרה על משרדו במזרח ירושלים. לאחר חקירה גורש מירושלים.

ב-2006 יצא הספר "Islamophobia and Anti-semitism" אותו ערך יחד עם הלל שנקר.

אבו זיאד הוא בעל טור בעיתון אל-קודס. מתגורר באלעיזריה.

קישורים חיצוניים
----------------

ויקישיתוף מדיה וקבצים בנושא **זיאד אבו זיאד** בוויקישיתוף
* ריאיון עם אבו זיאד(הקישור אינו פעיל), יוני 2008
* מאמר מאת אבו זיאד בעיתון אל-קודס, 4 באוגוסט 2013, (בערבית)
* הנורמליזציה... והדיאלוג עם הישראלים(הקישור אינו פעיל) מאת אבו זיאד באתר הסכם ז'נבה
*

הערות שוליים
------------

1. ↑  חבר בקבינט הפלשתיני נעצר במזרח ירושלים, באתר גלובס, 27 במאי 1999
2. ↑  אפרת וייס ועלי ואקד, זיאד אבו זיאד נעצר וגורש מירושלים, באתר ynet, 9 בספטמבר 2001
**דנילו קלפטוביץ'** (בסרבית: **Данило Калафатовић**‏; 27 באוקטובר 1875 – 1946) היה גנרל יוגוסלבי, שניהל את המשא ומתן על כניעת יוגוסלביה למדינות הציר במהלך מלחמת העולם השנייה.

ביוגרפיה
--------

קלפטוביץ' נולד בקונרבו ב-27 באוקטובר 1875. ב-1893 הוא התגייס לצבא סרביה ולמד באקדמיה הצבאית הסרבית. ב-1900 הוא מונה למפקד פלוגה, וב-1902 מונה למפקד סוללת תותחנים. בראשית 1909 מונה לראש מטה דיוויזיית טימוק. כבר ב-8 באפריל של אותה שנה הוא נשלח לשמש כנספח צבאי בבולגריה. באפריל 1911 הוא הועבר לשמש כנספח צבאי ברומניה. הוא פיקד על גדוד במהלך מלחמות הבלקן.

בתחילת מלחמת העולם הראשונה מונה קלפטוביץ' לראש מטה דיוויזיית מורביה ה-2. ב-1916 הוא עבר לשמש כראש המודיעין הצבאי. באוגוסט 1917 הוא מונה לראש מחלקת המבצעים במטה הכללי. באפריל 1920 מונה לנספח צבאי בפריז. באפריל 1925 הוא מונה למפקד דיוויזיית דראבה. בינואר 1928 החל לשרת במטה הכללי. באפריל 1929 מונה למפקד המחוז הצבאי ה-2. ב-1930 הוא פרש מהצבא.

לאחר פרישתו, הפך קלפטוביץ' למנהל "רדיו בלגרד", ועבד בו עד 1936. במהלך פלישת מדינות הציר ליוגוסלביה באפריל 1941, הוא התגייס מחדש לצבא יוגוסלביה. ב-14 באפריל, הגנרל סימוביץ', שכיהן בו זמנית כראש הממשלה וכראש המטה הכללי, התפטר מתפקיד הרמטכ"ל והעביר אותו לידיו של קלפטוביץ'. יום למחרת, עזב סימוביץ' את הארץ ונמלט ללונדון. הוא הסמיך את קלפטוביץ' לנהל משא ומתן על הפסקת אש. קלפטוביץ' ניסה להגיע להבנות עם מדינות הציר, אולם הללו סירבו להסכים לשביתת נשק ודרשו כניעה מוחלטת ללא תנאי. לנוכח התפרקות הצבא היוגוסלבי, הימלטות הממשלה, וכיבוש מרבית עריה הגדולות של הארץ, ב-17 באפריל קלפטוביץ' מינה את שר החוץ אלכסנדר מרקוביץ' ואת הגנרל מילוקו ינקוביץ' לחתום על הסכם הכניעה שנכנס לתוקפו יום למחרת.

קלפטוביץ' נלקח בשבי לגרמניה, שם נפטר במהלך שנת 1946. ארכיונו הצבאי נמצא בטורונטו שבקנדה.

קישורים חיצוניים
----------------

ויקישיתוף מדיה וקבצים בנושא **דנילו קלפטוביץ'** בוויקישיתוף
* דנילו קלפטוביץ' באתר הגנרלים של מלחמת העולם השנייה

הערות שוליים
------------

1. ↑  Vujcic, Djuradj (2 בספטמבר 2020). "General Danilo Kalafatovic Archive in Toronto" (באנגלית). Urban Book Circle. נבדק ב-7 במרץ 2023. `{{cite news}}`:  (עזרה)
פרופ' צילה צבס
**שפרה צילה צבס** (לבית צ'רניאק) (נולדה ב-1945) היא רופאה ישראלית, מומחית לרפואה גרעינית, פרופסורית לרפואה גרעינית בבית הספר לרפואה באוניברסיטת תל אביב, לשעבר מנהלת המכון לרפואה גרעינית בבית החולים תל השומר (1992–2012)

תחומי עניין
-----------

צבס מתעניינת בתחומי האנדוקרינולוגיה -  התירואיד והפראתירואידים, באונקולוגיה - במיוחד בטיפול ביוד רדיואקטיבי ובאבחון האונקולוגי במיפויים המשולבים של PET-CT ו-SPECT-CT.

תחומי מחקרה: רפואה גרעינית ותחומים הנוגעים לאונקולוגיה, אנדוקרינולוגיה ובחקר הפרעות ומחלות מוחיות.

ביוגרפיה
--------

צבס נולדה ב-1945 באנטופול שבבלארוס לרוקחת גניה (גיטל) לבית פלדשטיין ופנחס צ'רניאק - פרופסור לרפואה גרעינית וממייסדי הרפואה הגרעינית בעולם. אחות לעירית, יהודית ולאברהם. ב-1950 עלתה משפחתה לישראל. תחילה גרו במעברות, וכאשר החל אביה לעבוד כרופא בבית החולים הדסה, גרו בירושלים. בשנת 1951 עברו לרחוב שולמית 3 בתל אביב, בין השאר כדי להיות קרובים למשה סתוי, דודה של גניה.

צבס סיימה את לימודי הרפואה בית הספר לרפואה ע"ש סאקלר של אוניברסיטת תל אביב.

בשנת 1977 סיימה התמחות ברפואה גרעינית

בין השנים 1992–2012 ניהלה את המכון לרפואה גרעינית במרכז הרפואי חיים שיבא, לאחר צאתה לגמלאות מונתה ליועצת בכירה במכון. מכהנת כיועצת בכירה גם במכון לרפואה גרעינית בבית חולים השרון, מרכז רפואי רבין, בפתח תקווה

משפחה
-----

צבס בת לפרופ' פנחס צ'רניאק, הייתה נשואה למתמטיקאי פרופ' גדעון צבס (1939–2000) מבית הספר למדעי המתמטיקה באוניברסיטת תל אביב.

אחיה, הפרופ' אברהם צ'רניאק, היה פרופ' לכירורגיה באוניברסיטת תל אביב, ואחיינה הוא טייס הקרב לשעבר אריק צ'רניאק.

אקדמיה, ומחקר
-------------

צבס היא פרופסור חבר לרפואה גרעינית בבית הספר לרפואה על שם סאקלר, באוניברסיטת תל אביב.

במהלך 30 השנים האחרונות נבחרה צבס לפתח ולנהל את הקורסים ללמודי ההמשך לרופאים ברפואה גרעינית במסגרת החוג לדימות של בית הספר ללמודי המשך באוניברסיטת תל אביב. כמו כן כיהנה צבס כיושבת ראש וועדת ה'בורד' לבחינות ההתמחות ברפואה גרעינית של ההסתדרות הרפואית בישראל (הר"י).

משמשת שנים רבות יועצת לנושאי הרפואה הגרעינית למשרד הבריאות בישראל. כיהנה כחברת וועדה מייעצת לסוכנות הבינלאומית לאנרגיה אטומית בווינה (סבא"א) ובוועדות המקצועיות של האיגודים האירופאי והאמריקאי לרפואה גרעינית. כיהנה כנשיאת האיגוד הישראלי לרפואה גרעינית

נושאים בהם פיתחה צבס שיטות מיפוי ואבחון חדישות נמנים התמחותה במיפויי מח לאבחון תהליכים מוחיים, ומיפויי עצם לאפיון ואבחון טראומות של שברי הליכה ומאמץ.

השתתפה בכתיבת 104 מאמרים מדעיים, וב-10 ספרים מאמרי מערכת ופרקים.

קישורים חיצוניים
----------------

* משה ימין, חילופי נשיאים בפדרציה, באתר ynet, 18 ביוני 2012
* ממחקריה של צבס באתר PubMed

הערות שוליים
------------

1. ↑  רפואה גרעינית - הוא תחום מומחיות ברפואה בו משתמשים בחומרים רדיואקטיביים לצורך דימות
2. ↑  פרופ' צילה צבס מומחה רדיולוגיה, רפואה גרעינית, באתר "דוקתורים"
3. ↑  פרופ' צ. צבס - מומחית לרפואה גרעינית ותירואיד
4. ↑  ערך על גניה צ'רניאק, אתר ארגון הפרטיזנים ולוחמי המחתרות והגיטאות
5. ↑  צילה צבס - תעודת מומחה משרד הבריאות
6. ↑  "צילה צבס" יועצת לרפואה גרעינית, מכון איזוטופים, מרכז רבין il.linkedin.com/in/tzila-zwas
7. ↑  החוג לדימות - רפואה גרעינית, מרכזת הקורס: פרופ' צילה צבס מרכז אקדמאי ללימודי המשך, בית הספר לרפואה ע"ש סאקלר, אוניברסיטת תל אביב
8. ↑  פרופסור צילה צבס יועצת בכירה במכון רפואה גרעינית בבי"ח שיבא דוקטורס אונלי - חדשות רפואה למקצוענים מבית הר"י
עמק צעננים במפה מהמאה ה-17
 **אֵלוֹן בְּצַעֲנַנִּים** הוא שמו של אתר מקראי בדרום נחלת שבט נפתלי, בין הירדן ובין הר תבור, הנזכר מספר פעמים בתנ"ך ובכתבי חז"ל.

האתר נזכר תחילה בספר יהושע בתיאור גבולות נחלת שבט נפתלי: "וַיְהִי גְבוּלָם מֵחֵלֶף **מֵאֵלוֹן בְּצַעֲנַנִּים** וַאֲדָמִי הַנֶּקֶב וְיַבְנְאֵל עַד לַקּוּם וַיְהִי תֹצְאֹתָיו הַיַּרְדֵּן".

באלון בצעננים נטו את אהליהם בני שבט הקיני, ובהם יעל אשת חבר הקיני ובני משפחתה. בספר שופטים מוזכר אלון **בצענים**, אף כי הקריאה המקובלת היא בצעננים, כאתר שבו הרגה יעל את סיסרא שר הצבא של יבין מלך חצור: "וְחֶבֶר הַקֵּינִי נִפְרָד מִקַּיִן מִבְּנֵי חֹבָב חֹתֵן מֹשֶׁה וַיֵּט אָהֳלוֹ **עַד אֵלוֹן בצענים [בְּצַעֲנַנִּים] אֲשֶׁר אֶת קֶדֶשׁ**".

אל האתר הגיע גם ברק בן אבינועם ברודפו אחרי סיסרא, ובו נודע לו על הריגתו; ובכך הושלמה נבואת דבורה לברק על העתיד להתחולל במערכה הצבאית כנגד יבין וצבאו.

בתקופת התלמוד זוהה האתר המקראי בידי אמוראי ארץ ישראל עם העיירות בנות זמנם **איילון** ו- **אגנייא דקדש**: "ויהי גבולם מחלף וגו' ... מחלף – חלף, **מאלון - איילון, בצעננים - אגנייא דקדש**, ואדמי – דמין, הנקב – ציידתה, ויבנאל - כפר ימה, עד לקום - לוקים".

במחקר הוצע לזהות את אלון בצעננים עם בקעת יבנאל, ששמה כפי שהשתמר הוא "סהל אלאחמא", ולחלופין עם אתר בשם שג'רת אל-כלבּ. יש הסוברים גם כי אלון בצעננים ואלון בצענים הם שני אתרים שונים, כאשר אלון בצעננים הוא בדרום נחלת שבט נפתלי ואילו אלון בצענים הוא בתל אל-קדיס שבבקעת מגידו, ממזרח ללג'ון.

הבלשן והגאוגרף יואל אליצור מציע כי פירוש המילה המקראית **אֵלוֹן** הוא מישור, וכי הכוונה למישור המשופע שבין הר תבור לבקעת יבנאל, באזור שדמות דבורה וכפר כמא.

פרופ' אנסון רייני הציע לקבל את גירסת הכתיב

לקריאה נוספת
------------

* הערך: אלון בצעננים, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 822.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 61, 72.
* ישעיהו פרס, **ידיעות**, א, ג, (תרצ"ג-תרצ"ד), עמ' 26.
* יואל אליצור, **מקום בפרשה, גאוגרפיה ומשמעות במקרא**, הוצאת ידיעות אחרונות, 2014, עמ' 125-118.

קישורים חיצוניים
----------------

* זאב ויסמן, מבוא למקרא, הוצאת האוניברסיטה הפתוחה
* ביאור השם "אלון" המופיע במקרא, באתר דעת

הערות שוליים
------------

1. ↑  ספר יהושע, פרק י"ט, פסוק ל"ג.
2. ↑  ספר שופטים, פרק ד', פסוק י"א.
3. ↑  תלמוד ירושלמי, מגילה, פ"א ה"א.
דירות נופש ביוון
**דירת נופש** היא דירה המיועדת לנופש ולא למגורים קבועים.

דירות נופש בישראל
-----------------

בישראל המושג "דירות נופש" הופיע בתוכניות מתאר במקביל למלונאות ומשמעותו הייתה שנויה במחלוקת בין יזמים לארגוני הגנת הסביבה. 

במהלך שנות ה-90 של המאה ה-20 נבנו בישראל לאורך חוף הים, פרויקטים של דירות נופש על קרקע שייעודה, על פי תמ"א 13 או על פי תוכניות מקומיות, הוא "אזור תיירות ונופש – שטח המיועד למלונות בדרגות שונות, אכסניות, בתי הבראה...". פרויקטים אלו כללו את סול מרין בנהריה, פנינת הים בעכו, מגדלי חוף הכרמל בחיפה, כפר הים בגבעת אולגה, מלון כרמל בנתניה, מרינה הרצליה, "סי אנד סאן" בתל אביב ומרינה אשקלון. מבקר המדינה מצא שדירות אלו שימשו בפועל למגורים והביע דעתו שדבר זה אינו ראוי. פרויקט מגורים נוסף שנבנה במסווה של דירת נופש הוקם בשמורת עין חמד. באותו מקרה בית המשפט העליון הורה על פינוי הבתים והם נותרו כפילים לבנים בשטח. 

לטענת היזמים, שקבלה אישור בוועדות תכנון שונות, דירות נופש הן דירות באזורים שאין בהם תשתיות תומכות, כמו תשתיות חינוך ובריאות או שהן דירות קטנות באופן שאינו נוח למגורים קבועים. לעומת זאת, בית המשפט העליון קבע במספר מקרים שהמושג דירת נופש משמעו דירת נופש לרווחת הציבור כולו, ככל שיחפוץ בכך, ועל כן סמכה ידה על הדרישה שהדירות תועמדנה להשכרה במשך תקופה העולה על שישה חודשים מדי שנה. בשנת 2018 אישר בית המשפט העליון לוועדה מקומית לתכנון ולבנייה לחייב בעלי דירות נופש לנהל אותן דרך חברת ניהול, לאחר שניסיונות הוועדה להביא להשכרת הדירות לנופש, באמצעים אחרים, כשלו. 

בניגוד להשכרת דירת מגורים הפטורה ממס בישראל, על מנת להקל על השוכרים, השכרת דירת נופש לתקופה קצרה חייבת במס ועל כן הוצאות רכישת הדירה ניתנת לקיזוז מתשלומי המס. רכישת דירת נופש אינה נחשבת כדירת מגורים לעניין תשלום מס רכישה וגם לא לעניין הפטור ממס שבח.

ראו גם
------

* Airbnb
* יחידת נופש בשיטת TimeShare

קישורים חיצוניים
----------------

ויקישיתוף מדיה וקבצים בנושא **דירת נופש** בוויקישיתוף
* דירות נופש לאורך החוף, החברה להגנת הטבע
* ניר פפאי, תופעת דירות הנופש בישראל, מקרקעין, מרץ 2007

הערות שוליים
------------

1. ↑  דו"ח שנתי 49 של מבקר המדינה (1998), תכנון ייעודי הקרקע בחוף הים, עמוד 367
2. ↑  עע"ם 2273/03 אי התכלת שותפות כללית נ' החברה להגנת הטבע, ניתן ב־9 בדצמבר 2006, סעיף 9
3. ↑  עע"ם 8411/07 מעוז דניאל בע"מ נ' דב צור, ניתן ב־28 בינואר 2010, סעיף 11
4. ↑  עע"ם 8411/07 מעוז דניאל בע"מ נ' דב צור, ניתן ב־28 בינואר 2010, סעיף 15
5. ↑  עע"מ 1036/16 נציגות הבית המשותף ברחוב השונית 10, הרצליה ואחרים נ' הועדה המקומית, ניתן ב־27 במאי 2018
6. ↑  ע"א 2291/07 אגף המכס והמע"מ אשדוד נ' חב' ש.י. סימון אחזקות בע"מ, ניתן ב־1 בפברואר 2010
7. ↑  ע"א 4299/11 עמירם גיצלטר נ' רשות המיסים - מנהל מס שבח מקרקעין, ניתן ב־21 בינואר 2014
8. ↑  ע"א 1046/12 פרדריק חכים נ' מנהל מיסוי מקרקעין נתניה, ניתן ב־21 בינואר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531863405171
* GND: 4191288-3
* LCCN: sh85141690
* NDL: 00560630
* NKC: ph136750

 |
**חיים ברלין** (1890–אפריל 1980) היה רופא עור, פרופסור לדרמטולוגיה, מנהל מחלקת עור ומין בבית החולים הדסה (תל אביב), מייסד החברה הדרמטולוגית בהסתדרות הרפואית.

קורות חיים
----------

ברלין נולד ברוסיה. סיים את לימודי הרפואה בשווייץ. דודנו, המנהיג הציוני קורט בלומנפלד, סייע לו להתיישב בברלין ולעסוק ברפואה.

בשנת 1922 ברלין נשא לאשה את הציירת אסתר יואל והם עלו לארץ ישראל ב-1925. ברלין התקבל להדסה תל אביב, כרופא עור. ברלין החל ללמד עזרה ראשונה במשך שלוש שנים, עוד לפני ייסוד מגן דוד אדום בתל אביב.

בשנת 1927 במסגרת הסתדרות הרופאים ייסד את החברה הדרמטולוגית. בשנת 1946 התמנה ברלין למנהל מחלקת עור ומין בבית החולים הדסה בתל אביב. בשנת 1957 התמנה ברלין לפרופסור ברפואת עור בבית הספר לרפואה באוניברסיטה העברית בירושלים.

ברלין היה מקורב לד"ר מגנוס הירשפלד שהיה רופא וסקסולוג יהודי-גרמני, ממקימי הוועדה המדעית-הומניטרית, ומייסד המכון לסקסולוגיה.
ברלין נחשב "לאחד התלמידים הנאמנים ביותר של מכון הסקסולוגיה". כשהירשפלד הגיע לבקר בארץ ישראל, ברלין הכין את סיור ההרצאות שלו. וכתב את הנקרולוג שלו ב-1935.

חיים אישיים
-----------

בשנת 1930 התגרש מאסתר ונשא לאשה, באוקטובר 1931, את הד"ר חנה גוסקין, שהייתה רופאת עור. 

בית אהרונוביץ' (בית מס' 117), שדרות רוטשילד פינת רחוב בר-אילן, הבניין בו התגורר פרופ' ברלין
ברלין נפטר ב-1980. השאיר אחריו שני בנים.

לקריאה נוספת
------------

* "ברלין, חיים", בתוך: נסים לוי, יעל לוי, **רופאיה של ארץ-ישראל, 1799–1948**, מהדורה ב', זכרון יעקב: איתי בחור, 2012, עמ' 134.
* הארץ, 18 באפריל 1980 - פרופ' חיים ברלין

קישורים חיצוניים
----------------

ויקישיתוף מדיה וקבצים בנושא **חיים ברלין** בוויקישיתוף

הערות שוליים
------------

1. ↑  בשנת 1942 פנתה הגרפיקאית אסתר יואל-ברלין לראש העירייה מוסטפא אל-ח'אלידי, והציעה כמה הצעות לסמל עיריית ירושלים. העירייה אימצה את אחת ההצעות של אסתר יואל-ברלין ב-20 במאי 1943, אך הייתה זקוקה לאישור "מכון הסמלים הבריטי" (College of Arms), אישור שהתעכב בשל מלחמת העולם השנייה. ביולי 1946 פוזרה עיריית ירושלים בידי שלטונות המנדט עקב המשבר החמור ששרר בעיר בתום תקופת המנדט, כך שהאישור לא ניתן בסופו של דבר, והסמל נגנז.
2. ↑  רופאים פורצי גבולות: סקסולוגיה גרמנית במזרח התיכון הארץ, ליאת קוזמא, 20 בינואר 2016
3. ↑  The Einstein of Sex | Jewish Voice From Germany (באנגלית)
4. ↑  o "Dr. Chaim Berlin, one of the most faithful pupils of our Sexology Institute ... when he was last in Germany, I had discussed my visit to Palestine with him. He promised to ... arrange my lecture tour". (Journey,p. 276) o
5. ↑  ד"ר חיים ברלין, ד"ר מגנוס הירשפלד, דבר, 21 במאי 1935
6. ↑  נשואין: ברלין חיים - גלוסקין חנה באתר ארכיון המדינה
**נמל התעופה סטוקהולם אָרלַנְדַה** (בשוודית: **Stockholm Arlanda flygplats**) הוא נמל התעופה הבינלאומי הגדול בשוודיה. הנמל מדורג כשלישי בגודלו במדינות סקנדינביה, והשני בגודל תנועת הנוסעים. בשנת 2010 עברו בנמל כ-16,100,000 נוסעים, מתוכם כ-12,100,000 בטיסות בינלאומיות, ו-3,900,000 בטיסות מקומיות.

הנמל שוכן סמוך בעיר סיגטונה, כ-37 ק"מ צפונית לסטוקהולם וכ-40 ק"מ דרומית מזרחית לאופסלה. הנמל הוא הראשי מבין שני שדות התעופה המשמשים את סטוקהולם.

היסטוריה
--------

שדה התעופה נפתח בשנת 1959, כשדה לטיסות אימונים. בשנת 1960 נפתח הנמל לטיסות בינלאומיות, והטיסות שבוצעו במטוסים הסילוניים הופנו לארלנדה, כיוון שמסלול ההמראה בשדה התעופה בורמה היה קצר עבור מטוסים אלו. בשנת 1962 התקיים טקס הפתיחה הרשמי, והנמל נקרא על שם המושבה השוודית "Ärlinghundra" (כיום מארסטה).

בשנת 1983 הופנו גם הטיסות הפנימיות מבורמה לטרמינל Inrikes 1 (כיום טרמינל 4). בשנת 1990 נבנו שני טרמינלים חדשים 2 ו-3. המסלול השלישי נבנה בין השנים 1998–2002, ונפתח בשנת 2003.

בתי נתיבות
----------

טרמינל 2
טרמינל 4
אזור הקניות בטרמינל 5
חזית טרמינל 5
בנמל התעופה ארבעה בתי נתיבות, טרמינלים 2 ו-5 המשמשים לטיסות בינלאומיות, וטרמינלים 3 ו-4 המשמשים בעיקר לטיסות פנימיות.

**טרמינל 2** - נבנה בשנת 1990 כטרמינל מקומי. הטרמינל ננטש בשנת 1992 עקב ירידה בתנועה, ונפתח מחדש בשנת 1993. כיום הוא משמש בעיקר את חברות התעופה הזולות.

**טרמינל 3** - נבנה בשנת 1990, ומשמש מטוסים אזוריים לטיסות מקומיות.

**טרמינל 4** - הטרמינל הראשון בנמל. נפתח לתנועה ב-1983, ומשמש את חברת התעופה סקנדינביאן איירליינס והחברות בברית סטאר אלייאנס. בטרמינל תחנת רכבת המקשרת את הנמל לתחנה המרכזית בסטוקהולם. בשנת 2006 עבר הטרמינל שיפוץ רחב.

**טרמינל 5** - משמש בעיקר את חברות השכר.

חברות תעופה ויעדים
------------------

נמל התעופה משמש כבסיסן של החברות: סקנדינביאן איירליינס, אייר סווידן, נורוויג'ן אייר שאטל, סקאיוואיס אקספרס, ונקסטג'ט.

בנמל התעופה פועלות 81 חברות תעופה המפעילות טיסות ל-176 יעדים במרבית מדינות אירופה, ארצות הברית, סין, תאילנד, אתיופיה, תוניס, איראן, איחוד האמירויות הערביות, ירדן, וסוריה.

נורוויג'ן אייר שאטל מפעילה 2 טיסות שבועיות זולות בין נמל התעופה סטוקהולם ארלנדה לנמל התעופה בן-גוריון. הטיסות מבוצעות באמצעות מטוסי בואינג 737-800.

תחבורה אל הנמל וממנו
--------------------

חברת הרכבות "Arlanda Express" מפעילה לתחנה המרכזית בסטוקולם, בין 4–6 רכבות מהירות בשעה. מספר חברות אוטובוסים מפעילות קווים סדירים לערים במחוז סטוקהולם. שרותי מוניות נפוצים גם הם.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **נמל התעופה סטוקהולם ארלנדה** |
| ויקישיתוף תמונות ומדיה בוויקישיתוף: **נמל התעופה סטוקהולם ארלנדה** |
* 

* אתר האינטרנט הרשמי של נמל התעופה סטוקהולם ארלנדה
* מצלמות בנמל התעופה
* אודות נמל התעופה באתר "Worldaerodata"
* תמונות מנמל התעופה באתר airliners.net
* תמונות מנמל התעופה באתר "JetPhotos"

הערות שוליים
------------

1. ↑  ראו סטטיסטיקת הנמל באתר הרשמי
2. ↑  ראו בתי הנתיבות באתר הרשמי
3. ↑  ראו חברות התעופה הפועלות בנמל התעופה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2002124601
* VIAF: 135065623
* WorldCat: lccn-n2002124601

 |
אין תמונה חופשיתאין תמונה חופשית
**ריקרדו דוד אלפיסי** (Ricardo Alfisi) הוא כירורג, פרופסור לכירורגיה בבית הספר לרפואה של הטכניון, מנהל החטיבה הכירורגית במרכז הרפואי הלל יפה בחדרה.

ביוגרפיה
--------

אלפיסי בוגר לימודי רפואה בטכניון. בשנת 1982 החל להתמחות בכירורגיה כללית בבית החולים הלל יפה וסיים את התמחותו בשנת 1990.

בשנת 1996 מונה אלפיסי למנהל יחידת הטראומה.

בשנת 1999 מונה אלפיסי למנהל מחלקת כירורגית ב'.

בדצמבר 2012 מונה אלפיסי למנהל המערך הכירורגי בבית החולים הלל יפה. המערך הכירורגי כולל את המחלקות כירורגית א' ו-ב', כירורגיית כלי דם וכירורגיית ילדים.

מאוגוסט 2015 עומד אלפיסי ביחד עם פרופ' מיכאל קראוס בראש המעבדה למחקר רפואי במרכז הרפואי "הלל יפה".

אלפיסי מתגורר בבורגתא.

תפקידים ציבוריים
----------------

אלפסי מכהן כיושב ראש הוועדה למעמד הכירורג של איגוד הכירורגים.

אלפסי כיהן כיושב ראש איגוד הכירורגים בישראל בהסתדרות הרפואית בישראל.

ממחקריו של אלפיסי
-----------------

* ממחקריו של אלפיסי באתר PubMed

לקריאה נוספת
------------

* ריקרדו אלפיסי, עם שכר כזה - מי ירצה לעבוד ברפואה הציבורית?, באתר ynet, 30 בנובמבר 2008

הערות שוליים
------------

1. ↑  אלפיסי ריקרדו פרופ' - המרכז הרפואי הלל יפה
2. ↑  אלפיסי ריקרדו דוד בורגתה - משרד הבריאות - אינדקס רופאים
3. ↑  ד"ר אלפיסי - מנהל כירורגית ב' מרכז רפואי הלל יפה Violence in the Emergency Department: Tools & Strategies
4. ↑  "נפתחה המעבדה למחקר כירורגי במרכז הרפואי הלל יפה פלאש נט - חדשות חדרה והסביבה, רון איתן, 27 באוגוסט 2015
5. ↑  כירורגיה: עיצומים בחדרי הניתוח, ד"ר ריקרדו אלפיסי, יו"ר הוועד למעמד הכירורג, אמר לדוקטורס: "במשך שנים הגיעו פחות סטודנטים צעירים למקצוע הכירורגיה, מכיוון שזהו מקצוע קשה הכולל תורנויות בסופי שבוע ובלילות "דוקטורס", ליאת עיני, 10 באוגוסט 2008
6. ↑  איגוד הכירורגים בישראל בהסתדרות הרפואית בישראל - מכתבי מועמדים
7. ↑  דגרי סיום: יו"ר איגוד הכירורגים בישראל פרופ' ריקרדו אלפיסי

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ריקרדו אלפיסי"**.
ג'וזף צ'מברלין מרכיב מונוקל המונח "משקף" מפנה לכאן. לערך העוסק במכשיר הרפואי הקרוי מַשקף, ראו אנדוסקופ.
**מונוקל** או **מִשקף** הוא סוג של משקפיים המשמש לתיקון ראייה של עין אחת בלבד. הוא מורכב מעדשה עגולה ובדרך כלל כולל גם מסגרת עשויה מתכת על מנת לאפשר חיבור שרוך. הצד השני של השרוך קשור לבגד המרכיב כדי למנוע את איבוד המונוקל.

המונוקל היה נפוץ ביותר בסוף המאה ה-19 וכיום הוא מאוד נדיר. זאת בעיקר בגלל ההתקדמות בתחום האופטומטריה אשר איפשרה הבחנה טובה יותר של כושר הראייה וכן גם בגלל היכולת לייצר משקפיים ועדשות מגע עם עוצמה שונה לכל עין.

המונוקל מוחזק במקומו על ידי שרירי הפנים של המרכיב כאשר גודל המונוקל מותאם כך שיוכל להחזק במקומו בין הגבה ללחי של המרכיב על ידי קריצה קלה. בגלל אופן ההרכבה הזו, יכול המונוקל ליפול בקלות עם הבעת פנים לא מתאימה.

השימוש במונוקל מקושר בדרך כלל עם גברים בני המעמד העליון העשיר. מונוקל משולב עם טוקסידו ומגבעת משלים תלבושת של ג'נטלמן סטריאוטיפי. גם תיאור סטריאוטיפי של קצין בצבא פרוסיה כלל מונוקל, למשל בקריקטורות של ג'ורג' גרוס.

ישנם מספר מפורסמים אשר ידועים בדבר הרכבת מונוקל כגון הפוליטיקאי הבריטי ג'וזף צ'מברלין ובנו אוסטן, הנשיא הפורטוגזי אנטוניו דה ספינולה וג'וליוס אבולה האיטלקי. בין המפורסמים כיום ניתן למצוא את האסטרונום הבריטי סר פטריק מור ואת המתאגרף לשעבר כריס אובנק. בסדרת הטלוויזיה האמריקנית הגיבורים של הוגאן דמותו של קולונל קלינק הרכיבה מונוקל כחלק מסטריאוטיפ הקצין הפרוסי.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מונוקל** |
| ויקישיתוף תמונות ומדיה בוויקישיתוף: **מונוקל** |

* אתר למנויים בלבד סהר שלו, המונוקל חוזר, אבל בלי עין הרע הוא שוב יעבור מן העולם, באתר הארץ, 25 באפריל 2014

|  |  |
| --- | --- |
| בקרת זהויות עריכת הנתון בוויקינתונים | 
* GND: 7683844-4

 |
**יואוזס סטנאיטיס** (בליטאית: **Juozas Stanaitis**;‏ 13 באוגוסט 1865 – 12 ביולי 1925) היה לוטננט גנרל ליטאי אשר שימש לזמן קצר כמפקד צבא ליטא.

ביוגרפיה
--------

סטנאיטיס נולד ב-13 באוגוסט 1865 בכפר מטרנאי. ב-1887 הוא התגייס לצבא האימפריה הרוסית והתקדם במהירות בסולם הדרגות. הוא לחם בקרב גליציה במלחמת העולם הראשונה ונפצע. ביוני 1917 הוא הועלה לדרגת פולקובניק. לאחר מהפכת אוקטובר הוא עזב את הצבא והתגורר במוסקבה. ב-1921 הוא חזר לליטא והתגייס לצבא ליטא. ב-29 במאי של אותה שנה הוא מונה למפקד הדיוויזיה ה-3. ב-11 בפברואר 1922 הוא מונה למפקד הצבא הליטאי. בתקופת כהונתו פרצה מלחמה בין ליטא לפולין, והליטאים הפסידו בכמה קרבות. ב-5 ביוני 1923 הוא עזב את תפקיד מפקד הצבא בשל מצבו הבריאותי המעורער. בסוף אותה שנה אילצה אותו בריאותו לעזוב את הצבא. הוא חזר להתגורר בכפר הולדתו מטרנאי וחי שם עד מותו ב-12 ביולי 1925.

קישורים חיצוניים
----------------

* יואוזס סטנאיטיס באנציקלופדיה הליטאית האוניברסלית

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 827154380966430291343
* WorldCat (עם VIAF): 827154380966430291343

 |
**זאב אברמוביץ (אברמאוויטץ)**  (1843 – 3 בינואר 1911) היה מאנשי העלייה הראשונה, ממייסדי המושבה ראשון לציון ואיכר במושבה.

ביוגרפיה
--------

זאב אברמוביץ ומשפחתו  
עומדים (מימין):הבנים שמעון ואברהם בן זאב  
יושבים (מימין):בלהה (אשת שמעון), גרייטל (בתו של שמעון), זאב אברמוביץ ואשתו חיה שרה
זאב אברמוביץ נולד ב-1843 בקובנה שבאימפריה הרוסית (כיום בליטא) לאברהם וציפורה אברמוביץ. בבגרותו הקים מפעל סריגה ועסק במסחר. ב-1882 עלה ארצה, במסגרת העלייה הראשונה, והצטרף לוועד חלוצי יסוד המעלה בראשות זלמן דוד ליבונטין. במסגרת ועד זה היה שותף להקמת המושבה ראשון לציון והקים בה את ביתו ברחוב רוטשילד 6. בחלקה החקלאית שהוקצתה לו שתל גפנים ועבד ככורם ואף הקים יקב במרתף ביתו.

כבר מייסוד המושבה היה אברמוביץ פעיל ציבור ביישוב ובין השאר מילא את התפקידים הבאים:

* חבר הוועד השני שנבחר בשנת התרמ"ג, 1883
* חבר הוועד בשנת התר"ס, 1902
* גזבר הוועד

ב-1883 היה בין החותמים על מכתב הפניה לברון רוטשילד שתיאר את מצבם הקשה של המתיישבים וביקש את עזרתו.

ב-1911 הקימה משפחת אברמוביץ את הקליניקה שהייתה מבנה בן 2 קומות במרכז העיר. בקומה ראשונה היו חנויות ובקומה השנייה הייתה מרפאה. לאחר שיקום המבנה שוכנו בו תצוגת "בראשית" ומשרדי המוזיאון.

הדגל
----

בראשון לציון הוכן, לראשונה, הדגל העברי הראשון (דגל כחול לבן עם מגן דוד). קיימות מספר גרסאות היכן הוכן דגל זה ואחת מהן היא שהוא הוכן בביתו של זאב אברמוביץ על גבי הטלית הפרטית שלו.

משפחתו
------

קברו של זאב אברמוביץ בבית הקברות הישן בראשון לציון
אברמוביץ נישא לחיה שרה פרלמן והזוג עבר לגור בעיר פטרסבורג שברוסיה שם נולדו חמשת ילדיהם: שמעון (1863), פאני (1864), אליעזר (1873) אברהם (1876), מרים (1877). אברמוביץ נפטר ב-1911 והובא למנוחות בבית הקברות הישן של ראשון לציון. אשתו נפטרה ב-1918 ונקברה אף היא באותו בית קברות.

* בתו פאני נישאה למנשה מאירוביץ ולאחר פטירתה ב-1893 נישא מנשה לאחותה מרים.
* ילדיו שמעון ואליעזר עיברתו את שמם ל"בן זאב"

קישורים חיצוניים
----------------

ויקישיתוף מדיה וקבצים בנושא **זאב אברמוביץ** בוויקישיתוף
* זאב אברמוביץ באתר "אלבום משפחות - מוזיאון ראשון לציון"
* בית אברמוביץ במוזיאון ראשון לציון
* משפחת בן זאב באתר יד בן-צבי
* "זאב אברמוביץ" בין "המייסדים" באתר עיריית ראשון לציון

הערות שוליים
------------

1. ↑  בהגיעו ארצה פנה לברון רוטשילד בהצעה להקים בראשון לציון מפעל דומה אולם בקשתו נדחתה
2. ↑  במשך תקופה מסוימת שימש הבית כבית ספר לבנות הישוב
3. ↑  לימים נהרס הבית
4. ↑  יחד עם זאב אברמוביץ נבחרו לוועד גם פייבל הייסמן, יוסף פיינברג ואהרן מרדכי פריימן
5. ↑  גרסה שנייה טוענת שהדגל הוכן, ב-1885, על ידי ישראל בלקינד ופאני מאירוביץ (בתו של זאב אברמוביץ)
6. ↑  דוד תדהר (עורך), "שמעון בן-זאב (אברמוביץ)", באנציקלופדיה לחלוצי הישוב ובוניו, כרך יב (1962), עמ' 4037
7. ↑  דוד תדהר (עורך), "אברהם אברמוביץ", באנציקלופדיה לחלוצי הישוב ובוניו, כרך יג (1963), עמ' 4282
**מוריס ז'נדרון** (בצרפתית: **Maurice Gendron** ‏ 26 בדצמבר 1920, סמוך לניס – 20 באוגוסט 1990) היה צ'לן ומורה צרפתי. הוא נחשב על דעת רבים כאחד מגדולי הצ'לנים הצרפתים במאה ה-20

ביוגרפיה
--------

מוריס ז'נדרון החל את לימודי המוזיקה בקונסרבטוריון של ניס בגיל 12 וכעבור חמש שנים יצא לפריז, שם למד בקונסרבטואר אצל ז'ראר הקינג וזכה בפרס ראשון.

ז'נדרון הקליט את רוב הקונצ'רטי ברפרטואר הסטנדרטי, עם מנצחים כמו ברנרד הייטינק, ריימונד לפארד ופאבלו קזאלס, עם תזמורות כמו האופרה של וינה, התזמורת הסימפונית של לונדון והתזמורת הפילהרמונית של לונדון. כן הקליט את רפרטואר הסונאטות לצ'לו ופסנתר. בין שותפיו לנגינה היו הפסנתרנים פיליפ אנטרמון וז'אן פראנסה. במשך 25 שנים היה ז'נדרון חבר בשלישיית פסנתר נודעת עם יהודי וחפציבה מנוחין. הקלטה מפורסמת שלו היא לסוויטות לצ'לו סולו של יוהאן סבסטיאן באך. 

ז'נדרון לימד בבית הספר יהודי מנוחין ובקונסרבטואר של פריז. בין תלמידיו קולין קאר וז'קלין די פרה. בשנת 1954 פתח כיתת אמן בבית הספר הגבוה למוויקה בזארבריקן. בשנת 1957 בא לישראל להגיש כיתת אמן לצ'לנים צעירים בסמינר הקיץ למוזיקה קאמרית שנפתח אותה שנה בבית דניאל בזכרון יעקב, זאת בהמשך לשני ביקורים קודמים בשנים 1951 ו-1953. 

ז'נדרון היה הצ'לן המודרני הראשון שניגן את הקונצ'רטו בסי במול של בוקריני בצורתו המקורית, במקום בגרסה של פרידריך גריצמאכר. הוא היה הראשון לנגן במערב את הקונצ'רטו לצ'לו של פרוקופייב, עם הפילהרמונית של לונדון בניצוח וולטר זוסקינד, וכתוצאה מכך קיבל זכויות בלעדיות לביצוע היצירה למשך שלוש שנים. מוריס ז'נדרון ניגן עם רבים מכוכבי המוזיקה של תקופתו, בהם בנג'מין בריטן ורודולף סרקין. הסטרדיוואריוס שלו, הנודע כיום צ'לו "ז'נדרון לשעבר", נמצא עכשיו בשימושה, בהשאלה, של הצ'לנית הגרמניה מריה קליגל.

במקביל לקריירה שלו כצ'לן, הן כסולן והן בהרכבים קאמריים, פיתח קריירה נוספת כמנצח, בעיקר עם התזמורת הזאר הקאמרית ועם הסימפונייטה של בורנמות'. בשנת 1975 נפגעה הקריירה שלו עקב תאונת דרכים, אך הוא חזר לנגן בהצלחה בשנת 1984.

את גישתו לנגינה בצ'לו סיכם ז'נדרון בספר "אמנות הצ'לו" ( "L'Art du Violoncelle"), שנכתב עם ולטר גרימר ויצא לאור בשנת 1999 בהוצאת שוט [ED 9176; ISMN M-001-12682-3]

קישורים חיצוניים
----------------

* מוריס ז'נדרון, במסד הנתונים הקולנועיים IMDb (באנגלית)
* מוריס ז'נדרון, באתר AllMusic (באנגלית)
* מוריס ז'נדרון, באתר MusicBrainz (באנגלית)
* מוריס ז'נדרון, באתר Discogs (באנגלית)
* ר. עזריה, "בזכרון יעקב התגלה, עילוי' מוזיקלי", מעריב, 26 ביולי 1957

הערות שוליים
------------

1. ↑  נואל גודווין, "מוריס ז'נדרון" במילון גרוב למוזיקה ומוזיקאים אונליין
2. ↑  גודווין, שם
3. ↑  גודווין, שם
4. ↑  גודווין, שם
5. ↑  גודווין, שם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277319805171
* BNE: XX853425
* BnF: cb138943834 (data)
* CiNii: DA10582627
* GND: 103893679
* ISNI: 0000 0001 1027 9904
* LCCN: n84044268
* MusicBrainz: b671fcf8-b5b3-40ee-a58e-c4a396a00eac
* NDL: 00620719
* NKC: xx0170135
* NTA: 07374946X
* SNAC: w6h54j1s
* SUDOC: 080809510
* VIAF: 61731921
* WorldCat: lccn-n84044268

 |
**השמדה עצמית** היא תכונה של מערכת, המקנה לה את היכולת להשמיד את עצמה תחת נסיבות מוגדרות מראש. המנגנון להשמדה עצמית הוא אמצעי הגנה על מערכות ועל מידע בעלי רגישות גבוהה, שעשוי להיכנס לפעולה בתום השימוש במערכת, במקרה של תפקוד לקוי, או במקרה שבו המערכת פועלת בלא מפעיל, ועלולה ליפול לידי האויב.

שימושים בתחומים השונים
----------------------

### ביולוגיה

 ערך מורחב – **אפופטוזה**  

תאים חיים מכילים מנגנון השמדה עצמית המכונה אפופטוזה. בביולוגיה של התא, אפופטוזה היא מוות תאי מתוכנת; מוות מכוון של תאים.

בניגוד לנקרוזה (מוות טראומטי של תאים בעקבות זיהום או פציעה), תהליך האפופטוזה הוא מדורג, מסודר ועקבי. האפופטוזה היא אחד התהליכים הנחקרים ביותר בביולוגיה, אשר שופכת אור על תהליכים רבים אחרים בתא, ועל שלל היבטים גנטיים, ביוכימיים ורפואיים.

### צבא

מנגנונים להשמדה עצמית נפוצים בקרב צבאות על מנת לאבטח אמצעי לחימה רגישים, ועל מנת להבטיח פירוק עצמי של פצצות למניעת הפיכתן לנפלים מסוכנים.

**דוגמאות למערכות בעלות מגנון השמדה עצמית:**

* פצצונות (המשמשות בחימוש מצרר), כגון פצצת המרגמה של התעשייה הצבאית (פצמ"ר 120 מ"מ מצרר)
* טיל הנ"מ הרוסי 9K32 סטרלה-2
* לוויינים צבאיים (למניעת השתלטות עוינת; ניטרול במקרה של איבוד שליטה)
* הטבעה יזומה של כלי שיט פן ייפלו בידי האויב (באנגלית: **Scuttling**)

### טכנולוגיה אזרחית

* מנועי דלק מוצק מצוידים לרוב במנגנון השמדה עצמית, הממומש על ידי חומרי נפץ. במידה והמנוע יוצא משליטה. בטיסות של מעבורות החלל של נאס"א, המנוע ישמיד את עצמו במידה ותסטה המעבורת ממסלולה. מנגנון ההשמדה העצמית ניתן לצפייה בסרטוני הווידאו המתעדים את אסון צ'לנג'ר, במהלכו פוצצו זוג רקטות לשם הגנה על בני האדם שעל הקרקע.

### ביטחון מידע

בביטחון מידע יש חשיבות גבוהה להשמדת המידע המסווג בתום השימוש או במקרה של נפילה בידי אויב. לרוב ההשמדה נעשית ידנית, אך במקרים בהם אין לבעל המידע שליטה מלאה, ניתן להיעזר במנגנוני השמדה עצמית. בשנת 2009 פותחה באוניברסיטת וושינגטון שיטה להשמדה עצמית וירטואלית של מידע דיגיטלי באמצעות הצפנה, הגורמת למידע הדיגיטלי להפוך לבלתי קריא לצמיתות בחלוף פרק זמן מוגדר.

### שימושים בתרבות

בפתיחת כל פרק של סדרת הטלוויזיה "משימה בלתי אפשרית", מקבל מפקד הצוות את פרטי המשימה הסודית באמצעות הודעה מוקלטת מראש, ובסופה הצהרה כי תשמיד את עצמה תוך חמש שניות. לאחר מכן היה עולה הרשמקול בעשן. בסדרה "חוש-חש הבלש", משמידות את עצמן כל ההודעות המכילות את הפקודות לחוש-חש לאחר הקריאה, כבדיחה חוזרת.

השימוש במנגנוני השמדה עצמית במדע בדיוני נפוץ עד כדי כך, שהפך לקלישה.

הערות שוליים
------------

1. ↑  אבנר קשתן, פיתוח חדש: אימייל שמשמיד את עצמו, באתר כלכליסט, 21 ביולי 2009
2. ↑  ג'ון מרקוף, New Technology to Make Digital Data Self-Destruct, ניו יורקס טיימס (באנגלית)
דגמי משגרי האנגרה
משגר הפרוטון
**מרכז חרוניצ'ב למחקר מדעי וייצור בתחום החלל** (ברוסית: Государственный космический научно-производственный центр имени М. В. Хруничева) הוא חברה רוסית לייצור משגרי לוויינים וחלליות והיצרנית העיקרית של משגרי הפרוטון

היסטוריה
--------

החברה מאגדת תחת קורת גג אחת את כל החברות העוסקות בפיתוח וייצור משגרים ברוסיה ומחזיקה סניף מחקר בקוסמודרום בייקונור. חרוניצ'ב חברה בהתאחדות הבינלאומית למשתתפים בפעילות חללית (IAoSAP).

החברה התפתחה מתוך מפעל 2 של חברת רוסו־באלט משנת 1916, בשנת 1921 הוקם המפעל הממלכתי לייצור כלי רכב משוריינים ושנה לאחר מכן יוצרו 5 רכבי פרומברון של מפעלי רוסו־באלט.

בשנת 1925 החלה החברה בייצור מטוסים וייצרה מספר מטוסי ביון סובייטיים. בשנת 1941 הועברו המפעלים ממוסקבה לקאזאן ואולם בהמשך השנה חזרו למוסקבה.

בשנת 1960 הוקם משרד התכנון מס' 23 לייצור משגרי חלל ופעל בשיתוף פעולה עם משרד התכנון מס' 52. בשנת 1961 המפעל החל להיקרא מפעל בניית המכונות על שם מיכאיל חרוניצ'ב, השר לענייני תעשייה אווירית.

בשנות ה־70 הוקם בשיתוף פעולה עם משרד התכנון 52, משרד התכנון סאליוט ובשנים 1981–1988 היה חלק מתאגיד הטילים והחלל אנרגיה עד שהפך לחברה עצמאית.

ביוני 1993 הוקם המרכז הממלכתי למחקר חלל על שם חרוניצ'ב. מאז 1995, החברה שיתפה פעולה עם חברת לוקהיד מרטין במיזמי שירותי שיגור בינלאומיים כחלק מהמיזם המשותף לוקהיד־חרוניצ'ב־אנרגיה. החברה שיתפה פעולה עם חברות זרות כדי להבטיח תזרים מזומנים איתן לקופותיה. ב־15 באפריל 1993 חרוניצ'ב יצרה את מיזם לוקהיד־חרוניצ'ב־אנרגיה, שהיה מיזם משותף עם חברת לוקהיד מרטין האמריקנית. בשנת 1995, בעקבות המיזוג של לוקהיד מרטין ומרייטה, המיזם הפך לשירותי שיגור בינלאומיים (ILS). המיזם משותף היה אחראי על שיגורי טילי הפרוטון וטילי האטלס האמריקניים. ארצות הברית אפשרה את שיגורו והפצתו של טיל הפרוטון בשוק הבינלאומי, אף שהציגה מכסה מוגבלת על מנת להגן על שוק השיגורים "מהצפת השוק במוצרי חלל רוסיים". למרות זאת, הפרוטון, שנבנה על ידי חרוניצ'ב, היה מוצלח מאוד ועד סוף שנת 2000 הרוויח חוזים בשווי של מעל 1.5 מיליארד דולר.

מאז 2006 החברה משתפת פעולה עם קוריאה הדרומית בבניית מרכז החלל נרו, נרו 1 ומשגר הטילים הדרום קוריאני KSLV.

בשנת 2019 החלה בנייתו של מרכז חלל לאומי, במתחם מרכז חרוניצ'ב.

פרויקטים
--------

* הפרוטון
* נרו 1
* אנגרה

קישורים חיצוניים
----------------

ויקישיתוף מדיה וקבצים בנושא **מרכז חרוניצ'ב למחקר מדעי וייצור בתחום החלל** בוויקישיתוף
* אתר האינטרנט הרשמי של מרכז חרוניצ'ב למחקר מדעי וייצור בתחום החלל

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2012078486
* VIAF: 293156028
* WorldCat (עם VIAF): 293156028

 |
**יסמין קדר** (נולדה ב-1 ביוני 1969) היא קומיקאית, זמרת ושחקנית ישראלית.

ביוגרפיה
--------

קדר היא בתם של הצייר דן קדר והאוצרת ציונה קדר. שירתה בלהקת חיל האוויר יחד עם ירדן בר כוכבא וקרן הכט. למדה בסטודיו למשחק ניסן נתיב.

לאחר שהשתחררה מהצבא, בסוף 1989, החלה להשתתף במחזמר "פצצת טום", שהיה מבוסס על שירי הזמר-יוצר האמריקאי טום לרר.

קדר שרה קולות רקע באלבום "אלפנט" של המוזיקאי יוסי אלפנט שראה אור בשנת 1991, והייתה חברה בלהקה "לולה" יחד עם אבי גרייניק, ירדן בר-כוכבא ועידן אלתרמן. אלבומה היחיד של הלהקה, "ימים של שקט", יצא בשנת 2000.

ב-1993 שיחקה בסדרת הטלוויזיה לילדים "קופיקו", שם גילמה את לילי העוזרת בפרק "הלו לילי". 

ב-1997 השתתפה בתוכנית הסאטירה "שערורייה". 

ב-1998 השתתפה בתפקיד אורח בסדרת הטלוויזיה "20 פלוס".

היא הופיעה בדמויות שונות לצד אלי יצפאן בתוכניות הבידור "הערב עם אלי יצפאן" ו"יצפאן עובר כל גבול", וכיכבה בהצגת הבידור "מכבס תולה" לצד אבי קושניר.

ב-1999 גילמה קדר את יעל בן צור בסדרת הטלוויזיה "פאזל", וכן השתתפה בתוכנית האלתורים הקומיים "של מי השורה הזאת?" (2001), אשר שודרו בערוץ 2.

ב-2004 השתתפה בסרט "היה נהדר" ששודר גם בתוכנית "שיעור מולדת".

בשנים 2006–2007 גילמה את דמותה של נטע אביבי בסדרת הטלוויזיה "בשורות טובות", בה כיכבה לצד שי אביבי.

מאז 2008 קדר מתגוררת עם בעלה בהולנד.

קישורים חיצוניים
----------------

* יסמין קדר, במיזם "אישים" לתיעוד היצירה הישראלית
* יסמין קדר, במסד הנתונים הקולנועיים IMDb (באנגלית)
* יסמין קדר, באתר Discogs (באנגלית)

הערות שוליים
------------

1. 1 2  מיה סלע, כרוניקה של מוות: הראיון האחרון של דן קדר ז"ל, באתר mynet (כפי שנשמר בארכיון האינטרנט), 14 בנובמבר 2011
2. ↑  עירית לינור, שסטינג יציל את העולם, חדשות, 31 בדצמבר 1989  
פצצת טום. סיבוב שני, מעריב, 1 בינואר 1990
3. ↑  כתבי ynet, להיט אחד שמסתיר עולם שלם, באתר ynet, 25 בנובמבר 2011
4. ↑  גיורא יהלום, ‏להרכיב מחדש, באתר גלובס, 2 במאי 2001
5. ↑  רותה קופפר, תעשו דרמות, באתר הארץ, 22 ביולי 2004
6. ↑  אבנר שביט, עכבר העיר תל אביב, בשורות טובות, באתר הארץ, 28 בנובמבר 2006
**יום האסתמה העולמי** (באנגלית: **World Asthma Day**) הוא מועד בינלאומי המצוין מדי שנה ביום שלישי הראשון של חודש מאי.

היסטוריה
--------

יום האסתמה העולמי הראשון התקיים בשנת 1998.

היום נקבע משום שנראתה מגמת עלייה עולמית בתחלואה באסתמה.
עלייה זו ניכרת בפרט במדינות בהם התפתחה תעשייה גבוהה. שכיחות מחלת האסתמה בקרב ילדי ישראל נעה בין 8% ל-10%.

מטרות
-----

היום מאורגן על ידי היוזמה הגלובלית לאסתמה (אנ'), לשיפור המודעות לאסתמה ולטיפול בה ברחבי העולם.

בכל שנה יש ליום זה נושא מיוחד, כשבשנת 2012, לדוגמה, הנושא היה "אתה יכול לשלוט על האסתמה שלך", ומטרתו לעודד התייחסות אופטימית ואקטיבית כדי להתמודד עם מחלה זו ולשלוט בה.

כמו כן, יום זה מנוצל על מנת לנפץ מיתוסים הקשורים למחלה זו, כמו: "חולי האסתמה צריכים לנוח ולהימנע מפעילות גופנית", מכיוון שלהפך, פעילות גופנית רצויה ואף חשובה בקרב חולי האסתמה ולחולים במחלות נשימה אחרות. היא עוזרת לחולים לתפקד, מקילה את הקושי בנשימה, מפחיתה התקפים ומשפרת את תפקודיו של הריאות. מחקרים מראים שחוסר בפעילות גופנית מעלה את הסיכון להתקף אסתמה.

מיתוס נוסף שהארגון מבקש לנפץ הוא שמחלת האסתמההיא מחלה פסיכוסומטית הנובעת ממצבים נפשיים. למעשה, הוכח סטרס יכול להיות אחד מהגורמים הרבים (עשן, פיח באוויר, וירוסים, אלרגיות) להתקפי אסתמה אבל הוא לא אחד מגורמי המחלה. האסתמה היא קודם כל מחלה דלקתית כרונית בדרכי הנשימה המובילים אוויר אל הריאות.

קישורים חיצוניים
----------------

* אתר האינטרנט הרשמי של יום האסתמה העולמי
* יום האסתמה העולמי, ברשת החברתית פייסבוק
* נושאי יום האסתמה העולמי לפי שנים

הערות שוליים
------------

1. ↑  "World Asthma Day 2011: "You Can Control Your Asthma"". *Medical News Today*. www.medilexicon.org. 3 במאי 2011. נבדק ב-2012-04-14. `{{cite news}}`:  (עזרה)
2. ↑  עובדות שחשוב להכיר – לרגל יום האסתמה הבינלאומי
3. ↑  יום האסתמה הבינלאומי 2018, באתר הקרן לבריאות וסביבה
4. ↑  מחצית מחולי האסטמה אינם יודעים לשלוט בה, באתר ערוץ 7
5. ↑  אסתמה: כמה עובדות חדשות ומעודכנות שחשוב להכיר, באתר בימה
6. ↑  ד"ר אמיר בר שי, נשימה עמוקה: הגיע הזמן לנפץ את המיתוסים על אסתמה, באתר mako, ‏26/04/17
**מאלמה ארנה** (בשוודית: **Malmö Arena**) הוא אולם מקורה רב תכליתי במאלמה שבשוודיה.

היסטוריה
--------

על אף היותה של מאלמה העיר השלישית בגודל אוכלוסייתה בשוודיה, היא החמיצה פעמים רבות הזדמנויות לקיים בה אירועים וקונצרטים בסדר גודל מסוים, עקב מחסור באולם המתאים לכך.

ההחלטה לבנות אולם חדש במאלמה הוגשה לראשונה במאי 1997, הרישיון להתחלת בניית האולם אושר על ידי עיריית מאלמה בספטמבר 2006.

ב-2008 נפתח האולם באופן רשמי, באירוע הפתיחה של המקום הופיעו אמנים רבים וביניהם ייל יונסון.

הוא משמש כאצטדיון הבית של קבוצת ההוקי קרח "Malmö Redhawks".

עבור אירועי ספורט האולם מכיל 12,600 מקומות ישיבה.

ב-2009 אירח את תחרות האתלטיקה "Malmö Indoor Gala".

ב-2011 הזמרת בריטני ספירס ביצעה הופעה במקום.

ב-2014 אירח האולם את אליפות העולם בהוקי קרח לצעירים.

האולם אירח מספר קונצרטים ואירועי מוזיקה שונים, אירוויזיון 2013 נערך במקום, שוודיה בחרה בו לארח את התחרות עקב מיקומו האסטרטגי במערכת התחבורה השוודית וכמו כן היה רצון לקיים את התחרות באולם קטן יותר מבשנים הקודמות.

המקום צפוי לארח את אירוויזיון 2024.

קישורים חיצוניים
----------------

ויקישיתוף מדיה וקבצים בנושא **מאלמה ארנה** בוויקישיתוף
* אתר האינטרנט הרשמי של מאלמה ארנה
* מאלמה ארנה, ברשת החברתית פייסבוק

הערות שוליים
------------

1. ↑  כתבה באתר esctoday

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 8c2ef997-cabc-4ae0-91a4-9971681f6471

 |
**Pink Moon** (ירח ורוד) הוא האלבום השלישי והאחרון של זמר הפולק הבריטי, ניק דרייק. האלבום הוקלט באוקטובר 1971, ויצא לאור ב-25 בפברואר 1972 על ידי איילנד רקורדס. שירי האלבום כוללים את שירתו של דרייק ונגינתו על גיטרה בלבד, פרט לשיר הנושא שכולל גם ליווי פסנתר. האלבום מכיל 11 שירים ונמשך כ-28 דקות, והוא האלבום הקצר ביותר של דרייק. עטיפת האלבום הסוריאליסטית, צוירה על ידי מכרה של אחותו של דרייק, גבריאיל דרייק, מייקל טרוויוויק.

תחילה לא זכה האלבום לתשומת לב משמעותית, אך לאחר מותו של דרייק, זכה האלבום להכרה ציבורית. אף ששירי האלבום פשוטים יחסית ביחס לשני אלבומיו הקודמים של דרייק, נחשב אלבום בעיני רבים ממעריציו של דרייק לטוב ביותר מבין באלבומיו.

ב-1999 זכה שיר הנושא של האלבום להיות מושמע בפרסומת למכונית פולקסווגן גולף. בשנת 2003 דורג האלבום במקום ה-320 ברשימת 500 האלבומים הגדולים בכל הזמנים של מגזין הרולינג סטון.

בשנת 2020 מגזין הרולינג סטון דירג מחדש את האלבום במקום ה-236 ברשימת 500 האלבומים הטובים ביותר בכל הזמנים.

רשימת שירים
-----------

כל השירים נכתבו, הולחנו ובוצעו על ידי ניק דרייק.

1. Pink Moon - 2:06
2. Place to Be - 2:43
3. Road - 2:02
4. Which Will - 2:58
5. Horn - 1:23
6. Things Behind the Sun - 3:57
7. Know - 2:26
8. Parasite - 3:36
9. Free Ride - 3:06
10. Harvest Breed - 1:37
11. From the Morning - 2:30

משתתפים
-------

* ביצוע: ניק דרייק - גיטרה אקוסטית, שירה, פסנתר (בשיר הנושא)
* הפקה: ג'ון ווד - מפיק מוזיקלי, טכנאי קול
* עיצוב: עטיפת האלבום: מייקל טרוויוויק
* צילום: קית' מוריס
* טיפוגרפיה - C.C.S. Associates

קישורים חיצוניים
----------------

* מידע על האלבום *Pink Moon* באתר MusicBrainz
* האלבום *Pink Moon* באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 740ec10a-e887-38a6-a04d-fe2069c9e2a7

 |
**חסן אבו ליבדה** (בערבית: **حسن أبو لبد**ة; נולד ב-8 בנובמבר 1954) הוא מתמטיקאי וסטטיסטיקאי פלסטיני, מייסד הלשכה הפלסטינית המרכזית לסטטיסטיקה. כיהן כשר העבודה והרווחה וכשר הכלכלה בממשלת הרשות הפלסטינית.

אודות
-----

בשנת 1979 סיים אבו ליבדה תואר ראשון במתמטיקה מאוניברסיטת ביר זית, בשנת 1981 סיים תואר שני במתמטיקה וסטטיסטיקה מאוניברסיטת סטנפורד בארצות הברית, בשנת 1986 עשה תואר שני בסטטיסטיקה יישומית באוניברסיטת קורנל שבארצות הברית ובשנת 1988 סיים דוקטורט בביוסטיסטיקה מאוניברסיטת קורנל בארצות הברית. הוא שימש כמרצה למתמטיקה וסטטיסטיקה באוניברסיטאות ביר זית וקורנל.

בשנת 1993 ייסד את הלשכה הפלסטינית המרכזית לסטטיסטיקה (המקבילה הפלסטינית ללשכה המרכזית לסטטיסטיקה הישראלית) והיה הנשיא שלה עד לשנת 2005. בין השנים 2003 ל-2005 כיהן תחת אחמד קריע כחבר קבינט. כמו כן ליבדה היה חבר באספה הלאומית הפלסטינית. בפברואר 2005 מונה לתפקיד שר העבודה ושר הרווחה הפלסטיני.

במהלך כהונתו פעל למען חרם כנגד מוצרים מההתנחלויות והפסקת עבודת פלסטינים בהתנחלויות ישראליות. בשנת 2010 פרסם מאמר דעה בידיעות אחרונות תחת הכותרת "החרמת מוצרי ההתנחלויות – לא נגד ישראל", בו הוא מסביר לציבור הישראלי את מניעי החרם.

בשנת 2011 הוא הודח מתפקידו בממשלה הפלסטינית, והואשם בהפרת אמונים, הונאה, סחר במידע פנים ומעילה בכספי ציבור.

אבו ליבדה הוא משורר וסופר חובב ופרסם שני ספרי שירה ושני ספרי סיפורים קצרים. הוא נשוי ואב לשני בנים ושתי בנות.

מפקד האוכלוסין הפלסטיני 1997
----------------------------

ב-1997, במהלך מפקד האוכלוסין הפלסטיני הראשון המשמש בסיס לכל עדכוני הלשכה הפלסטינית המרכזית לסטטיסטיקה מדי שנה, הצהיר אבו ליבדה, מנהל הלשכה דאז: 

*In my opinion, it is as important as the intifada*
... *It is a civil intifada*

(בעברית: "לדעתי, מפקד האוכלוסין חשוב כמו האינתיפאדה... זוהי אינתיפאדה אזרחית")

בפברואר 1998 הודה אבו ליבדה במסיבת עיתונאים באל-בירה בעיוות נתוני המפקד: "פקדנו 325,000 אנשים המתגוררים מחוץ לאדמות פלסטין זה יותר משנה."

ב-2017, התייחס אבו ליבדה לדבריו אלו בריאיון לגלי צה"ל במסגרת כתבה שעניינה העדר נתוני אמת מוחלטים על מספר הפלסטינים בין הים לירדן: "חס וחלילה. לא שיחקנו עם הנתונים. דמוגרפיה היא לא עניין שהפלסטינים משתמשים בו כדי להשיג מדינה...יכולות להיות לכך השלכות כואבות באספקט הכלכלי. כוונתי לומר שאם הייתי ישראלי הייתי מאוד מודאג מהסיטואציה הדמוגרפית הפלסטינית".

קישורים חיצוניים
----------------

ויקישיתוף מדיה וקבצים בנושא **חסן אבו ליבדה** בוויקישיתוף

* תני גולדשטיין, שר פלסטיני: מחרים התנחלויות, רוצה שת"פ כלכלי, באתר ynet, 7 ביוני 2010
* קורות חיים

הערות שוליים
------------

1. ↑  PA Economy Minister Charged with Corruption‏, 29 בנובמבר 2011, ג'רוזלם פוסט (באנגלית)
2. ↑  בין השאר אודות מספר הפלסטינים בין הים לירדן
3. ↑  New York Times, 11.12.1997
4. ↑  Palestinian Demographic Manipulation, יורם אטינגר, 26 ביולי 2016.
5. ↑  דיווח מודיעיני לפיו הרשות הפלסטינית מנפחת נתוני אוכלוסין בספירת תושבי חו"ל:
6. ↑  כמה פלסטינים יש? מלחמת הילודה הישראלית, ישי שנרב, גלי צה"ל, 6.2.17

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304160605171
* GND: 1198476613
* LCCN: nr91022971
* VIAF: 76171556
* WorldCat: lccn-nr91022971

 |
**ויליאם לאקין טרנר** (באנגלית: **William Lakin Turner**‏; 25 בפברואר 1867 – 21 באוקטובר 1936) היה אמן נוף אנגלי.

ביוגרפיה
--------

ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר." לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט. המשפחה לא הייתה קשורה לאמן ויליאם טרנר.

ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר. טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. וויליאם קיבל מורשת קטנה של 100 פאונד.

ויליאם לאקין טרנר הכיר את אשתו הראשונה רייצ'ל סלינה (לינה) בורוויל (1868–1935) בזמן ששניהם למדו אמנות בלונדון והם נישאו בצ'לסי ב-31 ביולי 1892. לינה נפטרה ב-20 בנובמבר 1935. ב-2 באפריל בשנת 1936, ויליאם ערך צוואה חדשה, והותיר עזבונות לשלושת אחיו וגם למספר ארגוני צדקה. הוא הותיר את עיקר עזבונו לאשתו השנייה, ג'נט לנגהם (1894–1982), לה נישא חמישה ימים לאחר מכן באיסטבורן, סאסקס.

ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936 בכנסיית סנט מרי מגדלנה, קאסלטון, שרבורן, דורסט.

### מורשת

ויליאם לאקין טרנר הציג את עבודתו במספר תערוכות חשובות, כולל ארבע עשרה באקדמיה המלכותית לאמנות, ארבע באקדמיה המלכותית היברניאן ושש בברמינגהם. בין 1905 ל-1936 הציג למעלה מ-350 ציורים בתערוכת הקיץ של אזור האגמים, וכן 81 ציורים בתערוכה השנתית בטירת נוטינגהאם.

ניתן לצפות בציוריו במוזיאון ובגלריה לאמנות Nuneaton, במוזיאון ובגלריה לאמנות של דרבי ובמוזיאון ראסקין.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **ויליאם לאקין טרנר** בוויקישיתוף

הערות שוליים
------------

1. 1 2 3
2. ↑  Art UK | Discover Artworks, artuk.org (באנגלית)
3. ↑  "George Turner, British (1843–1910)".
4. ↑  "George Turner". Burlington Art.
5. ↑  Castleton church burial register, Dorset History Centre.
6. ↑  "William Lakin Turner". Art UK. Retrieved 22 July 2011

|  |  |
| --- | --- |
| בקרת זהויות עריכת הנתון בוויקינתונים | 
* RKD: 78539
* ULAN: 500032307
* VIAF: 48313314
* WorldCat (עם VIAF): 48313314

 |